# Úradný vestník C 59/11.

| | ISSN 1725-5236 |
| --- | --- |
| Úradný vestník
  Európskej únie | C 59 |
| | |
| Slovenské vydanie | Informácie a oznámenia | Zväzok 4911. marca 2006 |

ISSN 1725-5236

Úradný vestník

Európskej únie

C 59

Slovenské vydanie

Informácie a oznámenia

Zväzok 4911. marca 2006

---

| Číslo oznamu | Obsah | Strana |
| --- | --- | --- |
| | I   Informácie |
| | Komisia |
| 2006/C 059/1 | Výmenný kurz eura | 1 |
| 2006/C 059/2 | Oznámenie Komisie o ratingových agentúrach (
  1
  ) | 2 |
| 2006/C 059/3 | Uverejnenie rozhodnutí členských štátov o udelení alebo zrušení prevádzkových licencií podľa článku 13 ods. 4 nariadenia Rady (EHS) č. 2407/92 o licenciách leteckých dopravcov (
  1
  ) | 7 |
| 2006/C 059/4 | Povolenie štátnej pomoci v rámci ustanovení článkov 87 a 88 Zmluvy o ES — Prípady, ku ktorým nemá Komisia námietky | 8 |
| 2006/C 059/5 | Predbežné oznámenie o koncentrácii (Prípad č. COMP/M.4163 — Wiener Städtische/TBIH) — Prípad, ktorý môže byť posúdený v zjednodušenom konaní (
  1
  ) | 10 |
| 2006/C 059/6 | Oznámenie o žiadosti podľa článku 30 smernice 2004/17/ES | 11 |

Číslo oznamu

Obsah

Strana

I   Informácie

Komisia

2006/C 059/1

Výmenný kurz eura

1

2006/C 059/2

Oznámenie Komisie o ratingových agentúrach (
  1
  )

1

2

2006/C 059/3

Uverejnenie rozhodnutí členských štátov o udelení alebo zrušení prevádzkových licencií podľa článku 13 ods. 4 nariadenia Rady (EHS) č. 2407/92 o licenciách leteckých dopravcov (
  1
  )

1

7

2006/C 059/4

Povolenie štátnej pomoci v rámci ustanovení článkov 87 a 88 Zmluvy o ES — Prípady, ku ktorým nemá Komisia námietky

8

2006/C 059/5

Predbežné oznámenie o koncentrácii (Prípad č. COMP/M.4163 — Wiener Städtische/TBIH) — Prípad, ktorý môže byť posúdený v zjednodušenom konaní (
  1
  )

1

10

2006/C 059/6

Oznámenie o žiadosti podľa článku 30 smernice 2004/17/ES

11

| | Korigendum |
| --- | --- |
| 2006/C 059/7 | Korigendum k výzve na predkladanie ponúk P-São Miguel: Poskytovanie pravidelných leteckých služieb — Výzva na predkladanie ponúk vydaná autonómnou oblasťou Azorských ostrovov v súlade s ustanovením článku 4 ods. 1 písmeno d) nariadenia Rady (EHS) č. 2408/92 týkajúcich sa poskytovania pravidelných leteckých služieb v rámci autonómnej oblasti Azorských ostrovov (Ú. v. EÚ C 51, 1.3.2006) | 12 |

Korigendum

2006/C 059/7

Korigendum k výzve na predkladanie ponúk P-São Miguel: Poskytovanie pravidelných leteckých služieb — Výzva na predkladanie ponúk vydaná autonómnou oblasťou Azorských ostrovov v súlade s ustanovením článku 4 ods. 1 písmeno d) nariadenia Rady (EHS) č. 2408/92 týkajúcich sa poskytovania pravidelných leteckých služieb v rámci autonómnej oblasti Azorských ostrovov (Ú. v. EÚ C 51, 1.3.2006)

(Ú. v. EÚ C 51, 1.3.2006)

12

| | |
| --- | --- |
| | (1)   Text s významom pre EHP |

---

(1)   Text s významom pre EHP

1

| SK | |
| --- | --- |

SK

---

I Informácie

Komisia

| 11.3.2006 | SK | Úradný vestník Európskej únie | C 59/1 |
| --- | --- | --- | --- |

11.3.2006

SK

Úradný vestník Európskej únie

C 59/1

---

Výmenný kurz eura (1)

10. marca 2006

(2006/C 59/01)

1 euro=

| | Mena | Výmenný kurz |
| --- | --- | --- |
| USD | Americký dolár | 1,1919 |
| JPY | Japonský jen | 141,11 |
| DKK | Dánska koruna | 7,4601 |
| GBP | Britská libra | 0,68620 |
| SEK | Švédska koruna | 9,3925 |
| CHF | Švajčiarsky frank | 1,5664 |
| ISK | Islandská koruna | 83,97 |
| NOK | Nórska koruna | 7,9735 |
| BGN | Bulharský lev | 1,9558 |
| CYP | Cyperská libra | 0,5750 |
| CZK | Česká koruna | 28,780 |
| EEK | Estónska koruna | 15,6466 |
| HUF | Maďarský forint | 258,71 |
| LTL | Litovský litas | 3,4528 |
| LVL | Lotyšský lats | 0,6960 |
| MTL | Maltská líra | 0,4293 |
| PLN | Poľský zlotý | 3,9053 |
| RON | Rumunský lei | 3,5040 |
| SIT | Slovinský toliar | 239,56 |
| SKK | Slovenská koruna | 37,605 |
| TRY | Turecká líra | 1,6085 |
| AUD | Austrálsky dolár | 1,6217 |
| CAD | Kanadský dolár | 1,3867 |
| HKD | Hongkongský dolár | 9,2512 |
| NZD | Novozélandský dolár | 1,8524 |
| SGD | Singapurský dolár | 1,9386 |
| KRW | Juhokórejský won | 1 168,24 |
| ZAR | Juhoafrický rand | 7,4711 |
| CNY | Čínsky juan | 9,5938 |
| HRK | Chorvátska kuna | 7,3250 |
| IDR | Indonézska rupia | 11 013,16 |
| MYR | Malajzijský ringgit | 4,430 |
| PHP | Filipínske peso | 61,085 |
| RUB | Ruský rubeľ | 33,4200 |
| THB | Thajský baht | 46,562 |

Mena

Výmenný kurz

USD

Americký dolár

1,1919

JPY

Japonský jen

141,11

DKK

Dánska koruna

7,4601

GBP

Britská libra

0,68620

SEK

Švédska koruna

9,3925

CHF

Švajčiarsky frank

1,5664

ISK

Islandská koruna

83,97

NOK

Nórska koruna

7,9735

BGN

Bulharský lev

1,9558

CYP

Cyperská libra

0,5750

CZK

Česká koruna

28,780

EEK

Estónska koruna

15,6466

HUF

Maďarský forint

258,71

LTL

Litovský litas

3,4528

LVL

Lotyšský lats

0,6960

MTL

Maltská líra

0,4293

PLN

Poľský zlotý

3,9053

RON

Rumunský lei

3,5040

SIT

Slovinský toliar

239,56

SKK

Slovenská koruna

37,605

TRY

Turecká líra

1,6085

AUD

Austrálsky dolár

1,6217

CAD

Kanadský dolár

1,3867

HKD

Hongkongský dolár

9,2512

NZD

Novozélandský dolár

1,8524

SGD

Singapurský dolár

1,9386

KRW

Juhokórejský won

1 168,24

ZAR

Juhoafrický rand

7,4711

CNY

Čínsky juan

9,5938

HRK

Chorvátska kuna

7,3250

IDR

Indonézska rupia

11 013,16

MYR

Malajzijský ringgit

4,430

PHP

Filipínske peso

61,085

RUB

Ruský rubeľ

33,4200

THB

Thajský baht

46,562

---

(1)

Zdroj: referenčný výmenný kurz publikovaný ECB.

---

| 11.3.2006 | SK | Úradný vestník Európskej únie | C 59/2 |
| --- | --- | --- | --- |

11.3.2006

SK

Úradný vestník Európskej únie

C 59/2

---

Oznámenie Komisie o ratingových agentúrach

(2006/C 59/02)

(Text s významom pre EHP)

1.   ÚVOD

Ratingové agentúry zohrávajú dôležitú úlohu na globálnych trhoch s cennými papiermi a bankových trhoch. Je preto nevyhnutné, aby dôsledne poskytovali nezávislé, objektívne ratingy čo najvyššej možnej kvality.

Komisia sa na neformálnom zasadnutí Rady ECOFIN v Oviede (apríl 2002) v súvislosti so škandálom Enron zaviazala, že sa bude podrobnejšie zaoberať otázkou ratingových agentúr. Po správe Výboru pre hospodárske a menové záležitosti (1), ktorá bola vypracovaná z vlastnej iniciatívy, prijal Európsky parlament (február 2004) rezolúciu o ratingových agentúrach (2), v ktorej vyzýva Komisiu, aby posúdila potrebu (v prípade, že existuje) legislatívnej intervencie v tejto oblasti. V marci 2004 po škandále Parmalat Komisia v spolupráci s Európskym parlamentom a členskými štátmi identifikovala hlavné sporné otázky v súvislosti s reguláciou v oblasti ratingových agentúr. V júli 2004 požiadala Výbor európskych regulátorov cenných papierov (CESR, Committee of European Securities Regulators), aby jej poskytol technickú analýzu a poradenskú pomoc v súvislosti s posúdením potreby zavedenia európskych právnych predpisov alebo iných riešení. CESR poskytol Komisii svoje poradenské služby v marci 2005 (3). Medzitým boli v rámci Akčného plánu Komisie pre finančné služby (FSAP, Financial Services Action Plan) prijaté mnohé kľúčové legislatívne opatrenia na úrovni EÚ s dôležitými dopadmi na ratingové agentúry. Okrem toho uverejnila Medzinárodná organizácia komisií pre cenné papiere (IOSCO, International Organisation of Securities Commissions) v decembri 2004 svoj kódex základného správania pre ratingové agentúry (kódex IOSCO) (4).

Účelom tohto oznámenia je podať správu Rade a Európskemu parlamentu o stanovisku Komisie k potrebe regulácie v oblasti ratingových agentúr, v ktorom zohľadnila tento najnovší vývoj. V tomto stanovisku Komisia vychádzala z odporúčaní CESR. Takisto sa usilovala pridržiavať princípov „lepšej regulácie“, ku ktorým sa Komisia zaviazala v rámci úsilia o zvyšovanie rastu a zamestnanosti v Únii a ktoré predstavujú významnú súčasť jej prístupu k politike finančných služieb ustanovenej v nedávnej bielej knihe (5) Komisie.

2.   RATINGOVÉ AGENTÚRY

2.1   Fungovanie ratingových agentúr

Ratingové agentúry vydávajú stanoviská, týkajúce sa schopnosti konkrétneho emitenta alebo finančného nástroja splácať úver. Inými slovami, posudzujú pravdepodobnosť, s akou emitent nebude schopný plniť svoje finančné záväzky všeobecne, (rating emitenta) alebo svoje záväzky z konkrétneho dlhu, alebo pevne úročeného cenného papiera (rating nástroja).

Tieto stanoviská – alebo ratingy – sa zakladajú na informáciách vyplývajúcich z toku výnosov a súvahy (najmä so zreteľom na dlh) hodnoteného subjektu. Takisto sa zohľadňuje, ako plnil svoje finančné záväzky v minulosti. Ratingové agentúry len naznačia, aká je situácia v danom čase, a aby ratingy, zohľadňovali aktuálny hospodársky alebo iný vývoj, musia sa pravidelne potvrdzovať alebo revidovať. V rámci úverových ratingov sa emitenti v závislosti od ich úverovej schopnosti zaraďujú do príslušných kategórií. Ratingové agentúry používajú na tento účel viacstupňovú škálu úverovej schopnosti, s rozhodujúcou hranicou medzi takzvaným investičným stupňom (nízke riziko) a špekulatívnym stupňom (vysoké riziko), so zreteľom na riziká v súvislosti s cennými papiermi (t. j. pravdepodobnosť nesplnenia záväzku).

O ratingy spravidla žiadajú – a platia za ne – samotní emitenti. V týchto prípadoch sa zakladajú na verejne dostupných údajoch a informáciách, ktoré síce nie sú dostupné verejnosti, ale ktoré hodnotený podnik dobrovoľne sprístupní (napr. v rozhovoroch s vedúcimi finančnými úradníkmi hodnoteného podniku). Ratingové agentúry však niekedy urobia nevyžiadané ratingy (t. j. ratingy, o ktoré emitent nežiadal). Spravidla sa pripravujú bez prístupu k neverejným informáciám.

Hoci je zjavne ich kľúčovou aktivitou poskytovanie ratingu, mnohé ratingové agentúry využívajú svoje odborné vedomosti v oblasti rizikového manažmentu, aby poskytli emitentom (buď priamo alebo prostredníctvom prepojených subjektov) aj ďalšie finančné služby (t. j. investičné poradenstvo).

2.2   Vplyv na finančné trhy

Ratingové agentúry zohrávajú na finančných trhoch dôležitú úlohu. Existujú na to dva dôvody: Po prvé, hoci sa ratingy zakladajú na komplexných hodnoteniach, môžu byť ľahko a okamžite prispôsobené investormi bez ohľadu na ich odborné vedomosti a profil. Po druhé, ratingové agentúry sa tešia dobrej reputácii a účastníci trhu ich považujú za zdroj nestranných analýz údajov.

Dôležitosť ratingových agentúr v posledných rokoch možno pozorovať tak v obchodnej praxi, ako aj v oblasti regulačných požiadaviek. Na jednej strane obchodný úspech väčšiny dlhových nástrojov závisí vo veľkej miere od udeleného ratingu. Rating sa stal nevyhnutným predpokladom externého financovania na trhoch s cennými papiermi (najmä v prípadoch, keď emitenti ešte nie sú pevne etablovaní na dlhových trhoch). Úverový rating emitenta stanovuje úrokové sadzby, ktoré budú musieť ponúknuť, k získaniu externého financovania. Okrem toho sa úverové ratingy stále častejšie uvádzajú v zmluvných ustanoveniach v súvislosti s ukončením čerpania úveru,, urýchlením splácania dlhu alebo v súvislosti s modifikáciou ďalších úverových podmienok.

Na druhej strane trvajú niektoré jurisdikcie na tom, aby sa určité druhy investičných produktov mohli predávať len vtedy, keď emitent vie preukázať určitý stupeň úverovej schopnosti vyjadrenej ratingom, ktorý urobila uznaná úverová ratingová agentúra. Ratingové agentúry sa stále viac zapájajú do posudzovania rizík spojených s aktívami finančných inštitúcií, ktoré podliehajú požiadavkám kapitálovej primeranosti.

Úloha, ktorú zohrávajú úverové agentúry na trhoch, je vo všeobecnosti veľmi pozitívna tak pre investorov, ako aj pre emitentov. Investorom poskytujú informácie, ktoré im pomáhajú posúdiť riziká spojené s cenným papierom. Emitentom pomáhajú znížiť náklady v súvislosti so získavaním kapitálu (alebo prinajmenšom tým emitentom, ktorým bol udelený priaznivý rating).

2.3   Znepokojujúce otázky

Rezolúcia Európskeho parlamentu nespochybňuje pozitívnu úlohu, ktorú ratingové agentúry môžu zohrávať a vo všeobecnosti zohrávajú. Uvádza sa v nej však niekoľko znepokojujúcich otázok, ktoré si vyžadujú vážnu pozornosť, aby sa zabezpečilo, že ratingové agentúry budú vykonávať svoje funkcie vždy zodpovedne (6).

Znepokojenie sa týka kvality úverových ratingov, udeľovaných ratingovými agentúrami. Ratingové agentúry musia zakladať svoje ratingy na podrobnej analýze dostupných informácií a musia nepretržite kontrolovať integritu svojich informačných zdrojov. To znamená, že v prípade potreby sa musia úverové ratingy pravidelne aktualizovať. Ratingové agentúry musia byť takisto otvorenejšie, pokiaľ ide o spôsob, akým dospeli k svojim ratingom. Okrem toho je dôležité, aby ratingové agentúry boli vo svojom prístupe nezávislé a úplne objektívne. Stanovisko ratingových agentúr nesmie byť poznačené vzťahmi, ktoré majú s emitentmi. Takisto existujú obavy týkajúce sa prístupu ratingových agentúr k dôverným informáciám emitentov. Je dôležité, aby sa ratingovým agentúram zabránilo používať tieto informácie na iné aktivity. Európsky parlament nakoniec vyjadril znepokojenie, pokiaľ ide o stupeň koncentrácie v ratingovom odvetví a jeho prípadné škodlivé účinky na hospodársku súťaž.

3.   PRÍSLUŠNÁ REGULÁCIA

Otázky týkajúce sa ratingových agentúr sú vážne a musia sa riešiť. Usiluje sa o to tak nový legislatívny rámec na úrovni EÚ, ako aj kódex IOSCO. Právne predpisy EÚ sa vzťahujú len na ratingové agentúry, ktoré pôsobia v EÚ. Na druhej strane sa očakáva, že kódex budú uplatňovať ratingové agentúry vo všetkých jurisdikciách, v ktorých pôsobia. Kódex obsahovo dopĺňa právne predpisy EÚ. Zatiaľ čo smernice sú právne záväzné, pracuje kódex na základe princípu „zosúladiť alebo vysvetliť“ – t. j. od ratingových agentúr sa očakáva, že zahrnú všetky ustanovenia kódexu IOSCO do svojich vlastných interných kódexov správania. Ak sa rozhodli, že tak neurobia, musia vysvetliť, ako sa napriek tomu zohľadnia ustanovenia kódexu IOSCO v ich kódexe.

3.1   Právne predpisy EÚ

Cieľom FSAP bolo vytvoriť otvorené, integrované a efektívne finančné trhy v EÚ – kde konkurencieschopné sily maximalizujú výnosy investorov – ale kde investori nie sú vystavení neúmernému riziku. Preto sa v ňom usilovalo o minimalizovanie bremena regulácie pre podniky a zároveň o zabezpečenie efektívneho stupňa kontroly a vysokého stupňa ochrany investora.

Existujú tri smernice v rámci FSAP, ktoré sa týkajú ratingových agentúr. Najdôležitejšia je smernica o zneužívaní trhu (MAD, Market Abuse Directive), ktorá – spoločne s jej implementačným nariadením a smernicami (7) – rieši otázku obchodovania s využitím dôverných informácií a manipulácie trhu s cieľom zabezpečiť integritu finančných trhov Spoločenstva a zvýšiť dôveru investorov na týchto trhoch. Obchodovanie s využitím dôverných informácií a manipulácia trhu zabraňujú úplnej trhovej transparentnosti, ktorá je dôležitá pre obchodovanie všetkých hospodárskych subjektov na integrovaných finančných trhoch. V oblasti konfliktu záujmov, korektného poskytovania investičných odporúčaní a prístupu k dôverným informáciám predstavujú ustanovenia smernice o zneužívaní trhu rozsiahly právny rámec pre ratingové agentúry a zároveň im priznávajú špecifickú úlohu a zohľadňujú rozdiely medzi úverovými ratingmi a investičnými odporúčaniami.

S cieľom zabrániť obchodovaniu s využitím dôverných informácií a manipulácii trhu sa smernica 2003/125/ES zaoberá korektným poskytovaním investičných odporúčaní a zverejňovaním konfliktu záujmov. Na účely vyššie uvedenej smernice nepredstavujú úverové ratingy odporúčanie, ale sa považujú za stanoviská k úverovej schopnosti konkrétneho emitenta alebo finančného nástroja. Napriek tomu sa ustanovuje, že ratingové agentúry by mali zvážiť prijatie interných postupov, aby zabezpečili, že sa s úverovými ratingmi, ktoré zverejnili, zaobchádza korektne. Okrem toho sa v nej konštatuje, že ratingové agentúry zverejnia akékoľvek podstatné záujmy alebo konflikty záujmov, ktoré sa týkajú finančných nástrojov alebo emitentov, na ktoré sa ich úverové ratingy vzťahujú (8). Zo smernice 2003/6/ES ďalej vyplýva, že v prípade, keď ratingová agentúra vedela alebo by mala vedieť o tom, že úverový rating bol nesprávny alebo zavádzajúci, môže sa na úverové ratingy vzťahovať zákaz šírenia nesprávnych alebo zavádzajúcich informácií, predstavujúcich manipuláciu trhu (9). Z týchto ustanovení vyplýva, že je potrebné, aby ratingové agentúry implementovali interné postupy a politiky s cieľom zabezpečiť objektívne, nezávislé a presné úverové ratingy, ktoré posilnia dôveru investorov. Pre Komisiu je mimoriadne dôležité, aby ratingové agentúry účinne uplatnili svoje postupy a zabezpečili tak vysokú kvalitu úverových ratingov.

So zreteľom na právnu úpravu v súvislosti s prístupom ratingových agentúr k dôverným informáciám zakazuje smernica 2003/6/ES akejkoľvek osobe, ktorá nadobudla dôverné informácie, aby použila tieto informácie na získanie alebo speňaženie finančných nástrojov, na ktoré sa tieto informácie vzťahujú. Dôverná informácia je definovaná ako presná informácia, ktorá nebola zverejnená, priamo alebo nepriamo súvisiaca s jedným alebo viacerými emitentmi finančných nástrojov, a ktorá, ak by sa zverejnila, by pravdepodobne mala významný vplyv na ceny týchto finančných nástrojov alebo na cenu odvodených finančných derivátov (10). Emitent musí zverejniť internú informáciu spravidla čo najskôr. Z tohto dôvodu bude existovať len málo prípadov, v ktorých emitent bude legitímne držiteľom interných informácií, ktoré neboli na trhu ešte zverejnené. Ak sa emitent rozhodne, že poskytne ratingovej agentúre prístup k internej informácii, mala by byť ratingová agentúra viazaná povinnosťou zachovávať dôvernosť, ako sa požaduje v článku 6 ods. 3 smernice 2003/6/ES.

V dôsledku toho je zakázané ratingovej agentúre alebo jej zamestnancovi, ktorí má prístup k interným informáciám akéhokoľvek druhu, obchodovať s využitím interných informácií. Okrem toho nesmú poskytovať tieto interné informácie žiadnej inej osobe, okrem prípadov, keď je takéto poskytovanie súčasťou normálneho pracovného pomeru alebo vykonávania bežných pracovných alebo iných povinností. V tejto súvislosti sa v článku 6 ods. 3 treťom pododseku smernice 2003/6/ES konštatuje, že emitenti alebo osoby konajúce v ich mene alebo na ich účet vypracujú zoznam osôb, ktoré pracujú pre nich a majú prístup k interným informáciám. Toto ustanovenie umožňuje členským štátom žiadať od ratingových agentúr, aby vypracovali zoznamy osôb s prístupom k dôverným informáciám. Tieto zoznamy sa musia pravidelne aktualizovať a na požiadanie predložiť zodpovedným orgánom.

Okrem prístupu k interným informáciám emitenta je možné, že úverový rating sám o sebe predstavuje internú informáciu, najmä ak má ratingová agentúra prístup k neverejným informáciám emitenta. Znamená to, že použitie neuverejneného ratingu na obchodovanie alebo zverejnenie týchto informácií akejkoľvek inej osobe, s výnimkou prípadov, keď je poskytnutie takýchto informácií súčasťou normálneho pracovného pomeru alebo vykonávania bežných pracovných a iných povinností, je zakázané. Bolo by však prípustné, aby ratingová agentúra bezprostredne pred zverejnením ratingu oznámila rating emitentovi na dôvernej báze na účely kontroly presnosti informácií.

Komisia sa domnieva, že ustanovenia smernice o zneužívaní trhu predstavujú rozsiahly súbor pravidiel pre aktivity ratingových agentúr v súvislosti so zneužívaním trhu. Špecifická úloha ratingových agentúr na finančných trhoch si vyžaduje dôsledné uplatňovanie týchto ustanovení. Komisia bude preto v súvislosti s ratingovými agentúrami aktívne monitorovať implementáciu a presadzovanie týchto ustanovení smernice o zneužívaní trhu.

Druhou položkou právnych predpisov EÚ týkajúcich sa ratingových agentúr je smernica o kapitálových požiadavkách (CRD, Capital Requirements Directive), ktorou sa zavádza rámec nových kapitálových požiadaviek pre banky a investičné spoločnosti (11). CRD sa zakladá na rámci nových medzinárodných kapitálových požiadaviek, ktorý schválil Bazilejský výbor pre bankový dohľad (Bazilej II) v roku 2004.

V CRD sa ustanovuje, že rizikové váhy (a následne kapitálové požiadavky) pre expozície bánk alebo investičných spoločností sa stanovia na základe externých úverových ratingov. Pre zodpovedné orgány budú akceptovateľné iba ratingy uznaných externých ratingových agentúr (ECAI, External Credit Assessment Institutions). Mechanizmus uznávania sa takisto vymedzuje v smernici.

CRD ustanovuje mnoho požiadaviek, ktoré by ECAI mali spĺňať skôr, ako získajú uznanie zodpovedného orgánu. Ich ratingy, napríklad, musia byť objektívne a nezávislé a musia byť predmetom pravidelných previerok. Okrem toho by mali byť ich ratingové postupy dostatočne transparentné. Zodpovedné orgány by mali ďalej posúdiť, či sú jednotlivé úverové ratingy na trhu považované ich užívateľmi za dôveryhodné, spoľahlivé a prístupné za rovnakých podmienok všetkým zainteresovaným stranám.

Vychádzajúc z CRD, Výbor európskeho bankového dohľadu (CEBS) pracuje na konvergencii procesov uznávania ECAI v EÚ a v tejto súvislosti sa usiluje o stanovenie spoločných kritérií potrebných pre implementáciu požiadaviek uznávania ustanovených v CRD (12).

CRD nepredstavuje prirodzene formu regulácie obchodovania ratingových agentúr, ale sa zameriava primárne na váženie kapitálových požiadaviek. Proces uznávania ECAI sa preto nezaoberá ďalšími obchodnými otázkami, ktoré sa týkajú ratingových agentúr vo všeobecnosti. Okrem toho sa môžu ratingové agentúry rozhodnúť, že sa nestanú ECAI v rámci smernice CRD, a preto CRD nemusí pokryť všetky ratingové agentúry. Keďže CRD podčiarkuje dôležitú funkciu ratingových agentúr, ciele a dosah systému uznávania ECAI nemožno vidieť oddelene od cieľov iných právnych predpisov a noriem dohľadu uplatniteľných na ratingové agentúry. Z tohto dôvodu bude Komisia monitorovať vývoj týkajúci sa uznávania ECAI a hodnotiť, či ratingové agentúry vykonávajú svoju dôležitú úlohu v rámci CRD primeraným spôsobom. Zodpovedné orgány by preto mali zabezpečiť, aby sa dosah uznávania týkal všetkých zainteresovaných strán, s cieľom posúdiť, či by sa v budúcnosti kritériá uznávania ECAI mohli v prípade potreby použiť aj v súvislosti s reguláciou obchodovania ratingových agentúr.

Posledným príslušným právnym aktom je smernica o trhoch s finančnými nástrojmi (MiFID, Markets in Financial Instruments Directive) (13). MiFID a jej budúce implementačné opatrenia nie sú uplatniteľné na postup udeľovania ratingu ratingovými agentúrami v prípade, keď ratingový postup sám o sebe nezahŕňa investičné služby a aktivity podniku, ako sa uvádza v MiFID. Inými slovami, vypracovanie ratingu neznamená za normálnych okolností, že ratingová agentúra poskytne takisto „investičné poradenstvo“ v zmysle prílohy I k MiFID. Ratingové agentúry, ktoré chcú i naďalej pokračovať vo svojich aktivitách mimo regulácie v rámci MiFID, by si mali byť vedomé presných hraníc týchto aktivít. Ratingové agentúry, ktoré poskytujú takisto investičné služby a činnosti na profesionálnom základe, môžu potrebovať oprávnenie. V takýchto prípadoch sa ustanovenia MiFID o obchodovaní a organizačných požiadavkách budú vzťahovať na podniky a ich investičné služby a aktivity. V prípadoch, keď napríklad ratingová agentúra poskytuje investičné služby (ako investičné poradenstvo) klientom, ktoré spadajú do rámca MiFID, budú sa uplatňovať ustanovenia o konflikte záujmu, aby sa chránil záujem tých, ktorým sa tieto služby poskytujú. Ustanovenia o konflikte záujmov si môžu vyžadovať primeraný stupeň oddelenia investičných služieb od procesu udeľovania úverového ratingu, tak aby vedľajšie služby negatívne neovplyvnili kvalitu a objektivitu úverových ratingov (14).

Tento rozsiahly právny rámec sa v súčasnosti implementuje v členských štátoch. Všetky smernice sa musia správne implementovať. Komisia preto aktívne monitoruje transpozíciu smerníc. V prípade potreby môže na základe nesprávnej alebo žiadnej transpozície smerníc iniciovať postupy, ktoré sa uplatňujú pri porušovaní právnych predpisov.

Ďalšou oblasťou právnych predpisov Spoločenstva, ktorá je potenciálne dôležitá pre ratingové agentúry, je právo hospodárskej súťaže. Komisia nezdieľa znepokojenie Európskeho parlamentu ohľadom stupňa koncentrácie v ratingovom odvetví. Neexistujú náznaky o postupoch v tomto odvetví, ktoré by porušovali hospodársku súťaž, ale akýkoľvek dôkaz o opaku bude predmetom dôkladného preskúmania. Komisia preto v súčasnosti nevidí dôvod pre konanie v tejto oblasti. Okrem toho by sa dalo argumentovať aj tým, že v tomto konkrétnom odvetví by prílišná fragmentácia trhu mohla mať nepriaznivý dôsledok (t. j. ratingové agentúry by mohli byť vystavené tlaku udeľovať priaznivé ratingy, aby si prilákali klientov).

3.2   Kódex IOSCO

V septembri 2003 uverejnila IOSCO svoje Princípy pre činnosť ratingových agentúr (princípy IOSCO) (15), v ktorých sa stanovujú ciele vyššej úrovne pre ratingové agentúry, regulátorov cenných papierov, emitentov a iných účastníkov trhu, s cieľom zlepšiť ochranu investora, korektnosť, efektívnosť a transparentnosť na trhu a znížiť systémové riziko. Ako odpoveď na pripomienky k týmto princípom vyvinula IOSCO kódex základného správania ratingových agentúr IOSCO (pozri prílohu).

So zreteľom na globálnu povahu trhu pre ratingové agentúry sa má kódex IOSCO vzťahovať na ratingové agentúry všetkých veľkostí a obchodných modelov a v každej jurisdikcii. Komisia poznamenáva, že kódex IOSCO sa neimplementoval do vnútroštátnych právnych predpisov členských štátov. Od ratingových agentúr sa však očakáva, že zohľadnia ustanovenia kódexu IOSCO – pokiaľ sú tieto ustanovenia konzistentné so smernicami EÚ. Vyžaduje si to, aby ratingové agentúry zahrnuli normy IOSCO do svojich postupov. Súčasný trhový vývoj ukazuje, že niektoré ratingové agentúry vypracovali svoje vlastné kódexy správania v súlade s kódexom IOSCO, čo dokazuje, že kódex IOSCO predstavuje užitočný súbor noriem pre samoreguláciu ratingového odvetvia.

Je veľmi dôležité, aby ratingové agentúry nielen zahrnuli kódex IOSCO do svojich vlastných kódexov správania, ale aby sa úplne zosúladili s kódexom IOSCO pri presadzovaní svojich kódexov správania v každodennej praxi. Ratingové agentúry musia v nasledujúcich rokoch pravidelne informovať všetky zainteresované strany o svojom súlade s ich kódexom správania. Na tieto účely Komisia odporúča pravidelne analyzovať účinok kódexu IOSCO.

4.   ZÁVER

Na základe žiadosti Európskeho parlamentu Komisia veľmi starostlivo zvážila, či sú alebo nie sú potrebné nové legislatívne návrhy na reguláciu aktivít ratingových agentúr.

Dospela k záveru, že v súčasnosti nie sú potrebné žiadne nové legislatívne iniciatívy. Jedným z ústredných princípov „lepšej regulácie“ je, aby sa legislatívne riešenia uplatňovali len tam, kde sú nevyhnutne potrebné na dosiahnutie cieľov verejnej politiky. Komisia sa domnieva, že nové právne predpisy v tejto oblasti sú i naďalej neodôvodnené.

Existujú už tri nové smernice o finančných službách, ktoré sa vzťahujú na ratingové agentúry. Komisia je presvedčená, že tieto smernice – v kombinácii so samoreguláciou ratingových agentúr na základe nového kódexu IOSCO – poskytnú odpoveď na všetky dôležité otázky v súvislosti so znepokojením Európskeho parlamentu.

Vo svojom stanovisku pre Komisiu CESR taktiež naznačil, že sa našiel správny pomer medzi právnymi predpismi a samoreguláciou a nateraz nie sú potrebné žiadne ďalšie regulačné iniciatívy.

Komisia však pokračuje v starostlivom monitorovaní vývoja v tejto oblasti. Je zrejmé, že nové dojednania prinesú želané výsledky len vtedy, ak sa ratingové agentúry dostatočne vážne ujmú úlohy samoregulácie. Musia svedomito implementovať ustanovenia kódexu IOSCO. A musia byť otvorené a transparentné čo sa týka spôsobu, akým to robia.

Je pozitívne, že mnohé ratingové agentúry prijali svoje vlastné kódexy správania založené na kódexe IOSCO. Ale zavedenie týchto kódexov samo o sebe ešte nič neznamená; musia sa takisto implementovať v každodennej praxi. Komisia má v úmysle požiadať CESR o monitoring súladu s kódexom IOSCO a o správu o tomto monitoringu na ročnom základe. Takisto zváži, ako najlepšie posúdiť názory účastníkov trhu, najmä tých, ktorí nakupujú komplexné finančné nástroje. Môže to zahŕňať zriadenie neformálnej skupiny odborníkov. Ratingové odvetvie by si malo byť vedomé toho, že Komisia môže podniknúť legislatívne kroky, ak bude zrejmé, že súlad s pravidlami EÚ alebo kódexom je nedostatočný a poškodzujúci kapitálové trhy EÚ.

Komisia takisto zváži zavedenie legislatívnych návrhov, ak vzniknú nové okolnosti – vrátane vážnych problémov zlyhania trhu.

Komisia nakoniec zamýšľa monitoring globálneho vývoja ratingového obchodu. Ak sa objavia podstatné zmeny v spôsobe regulácie ratingových agentúr v iných častiach sveta, bude možno nevyhnutné prehodnotiť prístup Komisie.

---

(1)  Správa Výboru pre hospodárske a menové záležitosti (A5-0040/2004); autor správy Giorgos Katiforis.

(2)  Rezolúcia Európskeho parlamentu o úlohe a metódach ratingových agentúr (2003/2081(INI)), dostupná na:

http://www.europarl.eu.int/registre/seance_pleniere/textes_adoptes/definitif/2004/0210/0080/P5_TA(2004)0080_EN.pdf

(3)  Technické poradenstvo CESR pre Európsku komisiu o možných opatreniach v súvislosti s ratingovými agentúrami, CESR/05/139b, marec 2005, dostupné na: http://www.ctose.org

(4)  Kódex základného správania pre ratingové agentúry, Technický výbor Medzinárodnej organizácie komisií pre cenné papiere, december 2004, pozri príloha ku kódexu správania pre ratingové agentúry IOSCO.

(5)  Biela kniha o politike finančných služieb (2005 – 2010), COM(2005) 629 final.

(6)  Pozri poznámku pod čiarou č. 1.

(7)  Smernica 2003/6/ES z 28.1.2003 (Ú. v. ES 2003 L 96/16); Smernica Komisie 2003/124/ES z 22.12.2003 (Ú. v. EÚ 2003 L 339/70); Smernica Komisie 2003/125/ES z 22.12.2003 (Ú. v. EÚ 2003 L 339/73); Smernica Komisie 2004/72/ES z 29.4.2004 (Ú. v. EÚ 2003 L 162/70) a nariadenie Komisie (ES) č. 2273/2003 z 22.12.2003 (Ú. v. EÚ 2003 L 336/33).

(8)  Pozri článok 1 ods. 8 a odôvodnenie 10 smernice 2003/125/ES.

(9)  V článku 1 ods. 2 písm c) je ustanovené, že „manipulácia s trhom je: šírenie informácií prostredníctvom médií vrátane internetu alebo inými prostriedkami, ktoré dávajú alebo sú spôsobilé dať falošné alebo zavádzajúce signály, pokiaľ ide o finančné nástroje vrátane šírenia nepotvrdených a falošných alebo zavádzajúcich správ, kedy osoba, ktorá toto šíri, vie alebo by mala vedieť, že informácie sú falošné alebo zavádzajúce. (...)“

(10)  Článok 1 ods. 1 a článok 2 ods. 1 smernice 2003/6/ES.

(11)  Prepracovaná smernica 2000/12/ES Európskeho parlamentu a Rady z 20. marca 2000 o začatí a vykonávaní činností úverových inštitúcií a smernica Rady 93/6/EHS z 15. marca 1993 o kapitálovej primeranosti investičných spoločností a úverových inštitúcií.

(12)  CESB - Konzultačný dokument o uznávaní externých ratingových agentúr, 29. jún 2005, dostupné na http://www.c-ebs.org/pdfs/CP07.pdf

(13)  Smernica 2004/39/EÚ z 21.4.2004 (Ú. v. EÚ 2004 L 145/1).

(14)  Pozri články 13 ods. 3, 13 ods. 10 a 18 MiFID.

(15)  Princípy aktivít ratingových agentúr IOSCO, dostupné na www.iosco.org/IOSCOPD151

---

| 11.3.2006 | SK | Úradný vestník Európskej únie | C 59/7 |
| --- | --- | --- | --- |

11.3.2006

SK

Úradný vestník Európskej únie

C 59/7

---

Uverejnenie rozhodnutí členských štátov o udelení alebo zrušení prevádzkových licencií podľa článku 13 ods. 4 nariadenia Rady (EHS) č. 2407/92 o licenciách leteckých dopravcov (1)
   (2)

(2006/C 59/03)

(Text s významom pre EHP)

LITVA

Prevádzkové licencie zrušené

Kategória A:   Prevádzkové licencie bez obmedzenia článku 5 ods. 7 písm. a) nariadenia (EHS) č. 2407/92

| Názov leteckého dopravcu | Adresa leteckého dopravcu | Povolenie dopravovať | Rozhodnutie je účinné od |
| --- | --- | --- | --- |
| JSC „Aviakompanija Lietuva“/„Air Lithuania“ | Kaunas airport |
| LT-54085 Karmelava |
| Kaunas district |

Názov leteckého dopravcu

Adresa leteckého dopravcu

Povolenie dopravovať

Rozhodnutie je účinné od

JSC „Aviakompanija Lietuva“/„Air Lithuania“

Kaunas airport

LT-54085 Karmelava

Kaunas district

cestujúci, pošta, náklad

10. 2. 2006

---

(1)  Ú. v. ES L 240, 24.8.1992, s. 1.

(2)  Oznámi sa Európskej komisii do 31. augusta 2005.

---

| 11.3.2006 | SK | Úradný vestník Európskej únie | C 59/8 |
| --- | --- | --- | --- |

11.3.2006

SK

Úradný vestník Európskej únie

C 59/8

---

Povolenie štátnej pomoci v rámci ustanovení článkov 87 a 88 Zmluvy o ES

Prípady, ku ktorým nemá Komisia námietky

(2006/C 59/04)

Dátum prijatia rozhodnutia:

Členský štát: Španielsko

Číslo pomoci: N 64/04

Názov: Program využívania slnečnej energie v regióne Extremadura

Účel: Podpora využívania slnečnej energie, tepelnej aj fotovoltaickej, v regióne Extremadura ako aj zníženie emisií v období rokov 2004 – 2010 približne o 50 t CO2

Právny základ: Právnym základom programu je návrh vyhlášky, ktorá upravuje udeľovanie dotácií na využívanie slnečnej energie.

Ďalšie podmienky pomoci sú ustanovené v zákone 5/1990 z 30. novembra 1990, ktorý zakladá vzťah medzi správami provincií Badajoz a Caceres a Comunidad Autonoma v regióne Extremadura vzhľadom na kumuláciu

Rozpočet: Rozpočet pravdepodobne dosiahne 2 940 000 EUR (420 000 EUR ročne)

Intenzita a výška pomoci: Maximálna intenzita pomoci je najviac 40 % oprávnených nákladov a žiadny príjemca nedostane v nijakom prípade viac ako 30 000 EUR

Trvanie: 2004 – 2010

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia rozhodnutia:

Členský štát: Taliansko – región Toskánsko

Číslo pomoci: N 108/2005

Názov: „Pomoc pri premene pracovných zmlúv“

Účel: Dlhodobo podporovať vytváranie pracovných miest a nábor znevýhodnených pracovníkov prostredníctvom pomoci určenej na zmenu trvania zmlúv z doby určitej na dobu neurčitú

Právny základ: Delibera della Giunta regionale n. 1351 del 20.12.2004, recante modifica della delibera n. 1233 del 6.12.2004

Rozpočet: 3 530 794 EUR

Intenzita pomoci: 3,75 – 7,5 % brutto v prípade vytvárania pracovných miest, v uvedenom poradí pre stredné a malé podniky mimo podporovaných oblastí

4 % čistého ekvivalentu grantu (NGE) pre veľké podniky, + 3 % hrubého ekvivalentu grantu (GGE) alebo + 5 % hrubého ekvivalentu pomoci, respektíve pre stredné a malé podniky v oblastiach, na ktoré sa vzťahuje výnimka podľa článku 87 ods. 3 písm. c)

25 % pod podmienkou, že sa pomoc týka znevýhodnených pracovníkov

v poľnohospodárskom sektore 25 % (27,5 % pre mladých poľnohospodárov) pod podmienkou, že sa uplatňuje nariadenie č. 1257/1999

Trvanie:

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia rozhodnutia:

Členský štát: Taliansko – région Emilia Romagna

Číslo pomoci: N 271/2004

Názov: „Opatrenie 1.A) regionálneho programu priemyselného výskumu, inovácie a transferu technológií“

Účel: Podpora ďalších aktivít v oblasti priemyselného výskumu a predkonkurenčného vývoja

Právny základ: Delibera della Giunta regionale n. 2823 del 30.12.2003

Rozpočet: Celkom 30 miliónov EUR na obdobie trvania schémy

Intenzita alebo výška pomoci: 50 % pre priemyselný výskum a 25 % pre predkonkurenčný vývoj, možné navýšenie v prospech MSP a podporovaných oblastí

Trvanie: Do 31. decembra 2005

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia rozhodnutia:

Členský štát: Nemecko

Číslo pomoci: N 275/2002

Názov: Pomoc určená podnikom pôsobiacim v odvetví rybného hospodárstva na šírom mori a prevádzkujúcim kutery v Spolkovej krajine Dolné Sasko, poskytnutá v rámci štrukturálnych opatrení Spoločenstva pokrytých FIFG

Účel: Spolufinancovanie štrukturálnych intervencií určených podnikom pôsobiacim v odvetví rybného hospodárstva na šírom mori a prevádzkujúcim kutery v Spolkovej krajine Dolné Sasko

Právny základ: Landeshaushaltsordnung § 44

Rozpočet: 2,8 milióna EUR

Intenzita alebo výška: V rámci obmedzení súm stanovených nariadením (ES) č. 2792/1999

Trvanie: 2000 – 2008

Ďalšie informácie: Výročná správa

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia rozhodnutia:

Členský štát: Spojené kráľovstvo

Číslo pomoci: N 600/2003

Názov: Zmeny a doplnenia zákona o povinnostiach súvisiacich s obnoviteľnými zdrojmi (Renewable Obligation Order)

Účel: Rozšírenie uplatňovania mechanizmu povinností súvisiacich s obnoviteľnými zdrojmi, ktorým sa podporuje výroba elektrickej energie z obnoviteľných energetických zdrojov, na elektrárne, ktoré spaľujú aj biomasu, na menšie generátory a na elektrárne, ktoré prechádzajú z fosílnych palív na biomasu

Právny základ: Renewables Obligation (Amendment) Order 2004

Trvanie: 2016, opätovné oznámenie v roku 2012

Ďalšie informácie: Výročná správa

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia:

Členský štát: Španielsko

Číslo pomoci: N 605/2003

Názov: Národný plán pre vedecký výskum, vývoj a technologické inovácie (2004 – 2007)

Účel: Vytvorenie nového horizontálneho programu pomoci v oblasti výskumných a vývojových činností, najmä zameraním sa na pozdvihnutie a zlepšenie technologického výskumu

Právny základ: «Orden CTE/3185/2003, de 12 de noviembre, por la que se regulan las bases, el régimen de ayudas y la gestión del Plan Nacional de Investigación Científica, Desarrollo e Innovación Tecnológica (2004-2007) en la parte dedicada al Fomento de la Investigación Técnica» y «Orden CTE/3700/2003, de 23 de diciembre, por la que se efectúa la convocatoria del año 2004 para la concesión de ayudas para apoyo a Centros Tecnológicos»

Rozpočet: 3 814 mil. EUR

Intenzita alebo výška: 50 % na priemyselný výskum, 75 % na realizačné štúdie predchádzajúce projektom priemyselného výskumu, 50 % na realizačné štúdie predchádzajúce projektom predsúťažného vývoja a 25 % na činnosti predsúťažného vývoja, ako základné sadzby pre podniky plus (kde to prichádza do úvahy) bonus 10 percentuálnych bodov pre malé a stredné podniky, ako sú definované Komisiou, 10 percentuálnych bodov pre oblasti podľa článku 87 ods. 3 písm. a), 5 percentuálnych bodov pre oblasti podľa článku 87 ods. 3 písm. c)

Môžu sa použiť aj ďalšie bonusy, s ktorými počíta rámec pre vedu a výskum, musí sa ale rešpektovať maximálná povolená intenzita a pravidlá pre kumuláciu pomoci

Trvanie: 1. 1. 2004 – 31. 12. 2008

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

---

| 11.3.2006 | SK | Úradný vestník Európskej únie | C 59/10 |
| --- | --- | --- | --- |

11.3.2006

SK

Úradný vestník Európskej únie

C 59/10

---

Predbežné oznámenie o koncentrácii

(Prípad č. COMP/M.4163 — Wiener Städtische/TBIH)

Prípad, ktorý môže byť posúdený v zjednodušenom konaní

(2006/C 59/05)

(Text s významom pre EHP)

| 1. | Komisii bolo dňa 3. marca 2006 doručené oznámenie o zamýšľanej koncentrácii podľa článku 4 nariadenia Rady (ES) č. 139/2004 (1), podľa ktorého spoločnosť Wiener Städtische Allgemeine Versicherung AG („Wiener Städtische“, Rakúsko) získava v zmysle článku 3 ods. 1 písm. b) nariadenia Rady spoločnú kontrolu nad spoločnosťou TBIH Financial Services Group N.V. („TBIH“, Holandsko) kúpou akcií. Po transakcii bude spoločnosť TBIH pod spoločnou kontrolou spoločností Wiener Städtische, Kardan N.V. („Kardan“, Holandsko), MidOcean Partners („MidOcean“, USA) a Englefield Capital LLP („Englefield“, Spojené kráľovstvo). |
| --- | --- |

1.

Komisii bolo dňa 3. marca 2006 doručené oznámenie o zamýšľanej koncentrácii podľa článku 4 nariadenia Rady (ES) č. 139/2004 (1), podľa ktorého spoločnosť Wiener Städtische Allgemeine Versicherung AG („Wiener Städtische“, Rakúsko) získava v zmysle článku 3 ods. 1 písm. b) nariadenia Rady spoločnú kontrolu nad spoločnosťou TBIH Financial Services Group N.V. („TBIH“, Holandsko) kúpou akcií. Po transakcii bude spoločnosť TBIH pod spoločnou kontrolou spoločností Wiener Städtische, Kardan N.V. („Kardan“, Holandsko), MidOcean Partners („MidOcean“, USA) a Englefield Capital LLP („Englefield“, Spojené kráľovstvo).

| 2. | Predmet činnosti príslušných spoločností:






  — | Wiener Städtische: poisťovacie služby a iné činnosti; |
| --- | --- | --- |

2.

Predmet činnosti príslušných spoločností:

—

Wiener Städtische: poisťovacie služby a iné činnosti;

| — | Kardan: investičná skupina; |
| --- | --- |

—

Kardan: investičná skupina;

| — | MidOcean: investičná skupina; |
| --- | --- |

—

MidOcean: investičná skupina;

| — | Englefield: investičná skupina; |
| --- | --- |

—

Englefield: investičná skupina;

| — | TBIH: poisťovacie služby, dôchodkové fondy a poskytovanie pôžičiek a leasingu, správa aktív v štátoch strednej a východnej Európy. |
| --- | --- |

—

TBIH: poisťovacie služby, dôchodkové fondy a poskytovanie pôžičiek a leasingu, správa aktív v štátoch strednej a východnej Európy.

| 3. | Na základe predbežného posúdenia a bez toho, aby bolo dotknuté konečné rozhodnutie v tomto prípade, Komisia sa domnieva, že oznámená koncentrácia by mohla spadať do rozsahu pôsobnosti nariadenia (ES) č. 139/2004. V súlade s oznámením Komisie týkajúcim sa zjednodušeného konania pre posudzovanie určitých druhov koncentrácií podľa nariadenia Rady (ES) č. 139/2004 (2) je potrebné uviesť, že tento prípad je možné posudzovať v súlade s postupom stanoveným v oznámení. |
| --- | --- |

3.

Na základe predbežného posúdenia a bez toho, aby bolo dotknuté konečné rozhodnutie v tomto prípade, Komisia sa domnieva, že oznámená koncentrácia by mohla spadať do rozsahu pôsobnosti nariadenia (ES) č. 139/2004. V súlade s oznámením Komisie týkajúcim sa zjednodušeného konania pre posudzovanie určitých druhov koncentrácií podľa nariadenia Rady (ES) č. 139/2004 (2) je potrebné uviesť, že tento prípad je možné posudzovať v súlade s postupom stanoveným v oznámení.

| 4. | Komisia vyzýva zainteresované tretie strany, aby predložili prípadné pripomienky k zamýšľanej koncentrácii.
  Pripomienky musia byť Komisii doručené najneskôr do 10 dní po uverejnení tohto oznámenia. Pripomienky je možné zaslať faxom (fax č.: (32-2) 296 43 01 alebo 296 72 44) alebo poštou s uvedením referenčného čísla COMP/M.4163 – Wiener Städtische/TBIH na túto adresu:





  European Commission |
| --- | --- |
| Directorate-General for Competition |
| Merger Registry |
| J-70 |
| B-1049 Bruxelles/Brussel |

4.

Komisia vyzýva zainteresované tretie strany, aby predložili prípadné pripomienky k zamýšľanej koncentrácii.

Pripomienky musia byť Komisii doručené najneskôr do 10 dní po uverejnení tohto oznámenia. Pripomienky je možné zaslať faxom (fax č.: (32-2) 296 43 01 alebo 296 72 44) alebo poštou s uvedením referenčného čísla COMP/M.4163 – Wiener Städtische/TBIH na túto adresu:

European Commission

Directorate-General for Competition

Merger Registry

J-70

B-1049 Bruxelles/Brussel

---

(1)  Ú. v. EÚ L 24, 29.1.2004, s. 1.

(2)  Ú. v. EÚ C 56, 5.3.2005, s. 32.

---

| 11.3.2006 | SK | Úradný vestník Európskej únie | C 59/11 |
| --- | --- | --- | --- |

11.3.2006

SK

Úradný vestník Európskej únie

C 59/11

---

Oznámenie o žiadosti podľa článku 30 smernice 2004/17/ES

(2006/C 59/06)

Žiadosť predložená členským štátom

Komisii bola dňa 20. februára 2006 doručená žiadosť podľa článku 30 ods. 4 smernice Európskeho parlamentu a Rady 2004/17/ES z 31. marca 2004 o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb (1). Prvým pracovným dňom po doručení žiadosti je 21. február 2006.

Táto žiadosť predložená Fínskou republikou sa týka výroby, vrátane kogenerácie a distribúcie elektrickej energie v tejto krajine. V uvedenom článku 30 sa ustanovuje, že smernica 2004/17/ES sa neuplatňuje, ak je príslušná činnosť priamo vystavená hospodárskej súťaži na trhoch, na ktoré nie je obmedzený prístup. Posúdenie týchto podmienok sa vykonáva výlučne podľa smernice 2004/17/ES a netýka sa uplatňovania pravidiel hospodárskej súťaže.

Komisia má prijať rozhodnutie o tejto žiadosti v lehote troch mesiacov od uvedeného pracovného dňa. Lehota teda vyprší 21. mája 2006.

Uplatňujú sa ustanovenia tretieho pododseku uvedeného odseku 4. V dôsledku toho môže byť lehota, ktorou Komisia disponuje, prípadne predĺžená o jeden mesiac. Takéto predĺženie lehoty by sa uverejnilo.

---

(1)  Ú. v. EÚ L 134, 30.4.2004, s. 1.

---

Korigendum

| 11.3.2006 | SK | Úradný vestník Európskej únie | C 59/12 |
| --- | --- | --- | --- |

11.3.2006

SK

Úradný vestník Európskej únie

C 59/12

---

Korigendum k výzve na predkladanie ponúk P-São Miguel: Poskytovanie pravidelných leteckých služieb — Výzva na predkladanie ponúk vydaná autonómnou oblasťou Azorských ostrovov v súlade s ustanovením článku 4 ods. 1 písmeno d) nariadenia Rady (EHS) č. 2408/92 týkajúcich sa poskytovania pravidelných leteckých služieb v rámci autonómnej oblasti Azorských ostrovov

(
  Úradný vestník Európskej únie C 51 z 1. marca 2006
  )

(2006/C 59/07)

Na strane 7 v bode 1 treťom odseku:

Namiesto:

„Za predpokladu, že do dňa 28. februára 2006 sa žiadny dopravca nebude uchádzať...“

má byť:

„Za predpokladu, že do dňa 31. marca 2006 sa žiadny dopravca nebude uchádzať...“.

---